નેશનલ કૉલેજમાં તે ભણતો ત્યારે એક સુંદર કન્યા તેના પર મુગ્ધ થઈ ગઈ. ભગતસિંહ કૉલેજના વર્ગમાં આવે અને જાય ત્યારે મીઠડું સ્મિત આપતી. ભગતસિંહને મળી શકાય એવા હેતુથી ક્રાંતિકારી મંડળીમાં પણ જોડાઈ ગઈ. પછી નક્કી થયું કે દિલ્હી એસેમ્બલી પર બોમ્બ ફેંકવો. કોને આ કામ સોંપવું જોઈએ તેની ચર્ચા થઈ. ભગતસિંહે તૈયારી બતાવી. ચન્દ્રશેખર આઝાદે કહ્યું કે, હજુ તેની ક્રાંતિદળને વધુ જરૃરત છે. તો બીજું કોણ? તૈયાર તો બધા જ હતા. ભગતસિંહનો સા-વ નજીકનો મિત્ર હતો સુખદેવ. તેણે મજાક કરી કે પેલી સુંદર છોકરીના કારણે તું બોમ્બ ફેંકવા જવાની ના પાડે છે, ખરું ને? તું મરતા ડરે છે. મોતથી ભાગે છે. સાચો ક્રાંતિકારી નથી!